Mimosa 17 is 'n selfsorgwoonstel op die strandfront in Seepunt. Gaste kan stap na 'n aantal restaurante en besienswaardighede in die omtrek, en as hulle nie omgee om 'n entjie te ry nie, is daar ook heelwat doendinge in Kampsbaai en die Kaapse middestad wat net om die draai is.
Die woonstel het slaapplek vir 3 gaste en beskik oor 2 slaapkamers, 1 badkamer en 'n oopplan-kombuis en -leefarea. Die hoofslaapkamer het 'n dubbelbed, 'n spieëltafel en 'n skuifdeur wat na die balkon lei. Die tweede slaapkamer het 'n enkelbed en 'n boekrak. Die badkamer het 'n stort, toilet en 'n wasbak.
Die kombuis is ten volle toegerus met 'n sto…
Die kombuis is ten volle toegerus met 'n stoof, oond, yskas-vrieskas, mikrogolfoond, wasmasjien, breekware en eetgerei. Die eetarea het sitplek vir 4 gaste en die sitarea het 'n gemaklike rusbank en 'n platskerm-TV teen die muur met sekere DStv-kanale en gratis WiFi.
Die woonstel bied 'n pragtige uitsig oor die Atlantiese Oseaan vanaf die balkon wat via die hoofslaapkamer en die oopplan-leefarea bereik kan word. Hier kan gaste 'n skemerkelkie geniet of die buitenste eetplek dek vir 'n ete met 'n uitsig oor die oseaan en die stadsliggies.